《咏新辟邑城》
明代·严讷

捧檄劳劳入不毛，城开百雉倚云高。昔年麟石都开瘴，今日星云亦种桃。

花市即看新第宅，野田重理旧蓬蒿。我来观感兴风化，到处逢人说卖刀。

作者简介：（1511—1584）明苏州府常熟人，字敏卿，号养斋。嘉靖二十年进士。授编修，迁侍读。与李春芳入直西苑，撰青词，所作多称旨，超授翰林学士，历太常少卿、礼部尚书、吏部尚书、武英殿大学士，入参机务，掌铨政。常夙兴夜寐，处理部事，供奉青词，积劳成疾，遂乞归。世宗崩，不复出。谥文靖。讷工文章，好习钟、王书，画花草亦有奇致。有《文靖集》。